**POEMA DE SANT JORDI 2016**

EL DESPERTAR DE LES EMOCIONS

*(NOSTÀLGIA)*

La grisa tarda s’imposa a la realitat disfressada,

Que agita el vell baül de les distants memòries,

I uns records, plens de pols, recorren els nostàlgics ulls,

Que anhelen viatjar enrere, reviure les petjades harmòniques.

*(TRISTESA)*

Apareixen els negres núvols, plens de gèlides llàgrimes,

i s’ennuvolen els dolços pensaments, que desapareixen

amb la tempesta, que enterra les esperançades i brillants estrelles,

I llença la por que els poderosos llamps reconstrueixen.

*(POR)*

És trencat el fràgil silenci pel fort crit del cel, proper,

i la freda soledat inunda l’immens desert de la ment.

Perduda enmig de submisos fantasmes del terror,

els seus laberints no tenen cap sortida de l’obscuritat imminent.

*(ESPERANÇA)*

Un raig de llum es filtra al desconegut horitzó,

i els colors floreixen al nou cel, sense marques de la tempesta.

S’esfumen els implacables camins sense fi i les ombres de la nit,

i les misterioses melodies venen d’una optimista i calmada orquestra.

*(FORÇA DE VOLUNTAT)*

S’aproximaran silenciosament noves tempestes, violentes,

i les teves pors diran que és inútil l’enfrontament.

Només el teu cor et dirà que ho intentis,

i això serà suficient per tornar a caminar decididament.

*(ALEGRIA)*

Quan les batalles s’hauran lliurat, impetuosament,

La felicitat i la teva llum, delicada, t’obriran el camí.

Noves memòries estan a l’espera d’acomplir-se, inexplorades,

I tu, solemnement, trobaràs el teu alegre destí.